b"\n_START_ARTICLE_\nTemps hist\xc3\xb2ric (economia)\n_START_PARAGRAPH_\nEl temps hist\xc3\xb2ric \xc3\xa9s una concepci\xc3\xb3 o modelitzaci\xc3\xb3 del temps t\xc3\xadpica de certes teories econ\xc3\xb2miques com l'economia postkeynesiana (o en menor mesura el marxisme) en la qual el temps es considera com un proc\xc3\xa9s irreversible, en el que el coneixement dels fets passats modifica substancialment les decisions futures dels agents econ\xc3\xb2mics._NEWLINE_Aquesta concepci\xc3\xb3 del temps hist\xc3\xb2ric, introdu\xc3\xafda per Joan Robinson (1984), implica que en certs fets econ\xc3\xb2mics dos instants del temps s\xc3\xb3n essencialment diferents i no podem establir per a alguns fets econ\xc3\xb2mics lleis atemporals de comportament dels agents. A m\xc3\xa9s els partidaris de la concepci\xc3\xb3 del temps hist\xc3\xb2ric insisteixen que els fen\xc3\xb2mens han de ser analitzats amb major realisme considerant-los com a processos que s'estenen en el temps. D'acord amb aix\xc3\xb2 assenyalen que en molts casos \xc3\xa9s tremendament cost\xc3\xb3s i dif\xc3\xadcil revertir una acci\xc3\xb3 ja executada. Per exemple en les inversions en equipaments, que es converteixen en costos fixos."